Proposta għal DEĊIŻJONI TAL-KUNSILL li tistabbilixxi l-pożizzjoni li għandha tiġi adottata, f'isem l-Unjoni, fi ħdan il-Kunsill Internazzjonali taz-Zokkor fir-rigward tal-estensjoni tal-Ftehim Internazzjonali dwar iz-Zokkor tal-1992 /* KUMM/2011/0003 finali - NLE 2011/0004 */





[pic] | IL-KUMMISSJONI EWROPEA | Brussel 18.1.2011 KUMM(2011) 3 finali 2011/0004 (NLE) Proposta għal DEĊIŻJONI TAL-KUNSILL li tistabbilixxi l-pożizzjoni li għandha tiġi adottata, f'isem l-Unjoni, fi ħdan il-Kunsill Internazzjonali taz-Zokkor fir-rigward tal-estensjoni tal-Ftehim Internazzjonali dwar iz-Zokkor tal-1992 MEMORANDUM TA' SPJEGAZZJONI Il-Ftehim Internazzjonali dwar iz-Zokkor tal-1992 (minn hawn 'il quddiem imsejjaħ: il-"Ftehim") ġie konkluż mill-Komunità permezz tad-Deċiżjoni 92/580/KEE[1] u daħal fis-seħħ fl-1 ta' Jannar 1993 għal perjodu ta' tliet snin sal-31 ta' Diċembru 1995. Minn dak iż-żmien, dan il-Ftehim ġie estiż b'mod regolari għal perjodi oħra ta' sentejn. L-aħħar darba li dan il-Ftehim ġie estiż mill-Kunsill Internazzjonali taz-Zokkor kien f'Mejju 2009, u huwa se jibqa' fis-seħħ sal-31 ta' Diċembru 2011. Huwa fl-interess tal-Unjoni li l-Ftehim jiġi estiż għal darb’oħra għal perjodu ta' mhux aktar minn sentejn. Dik l-estensjoni tal-Ftehim iġġib magħha t-titwil tal-kontribuzzjoni tal-UE għall-baġit amministrattiv tal-Ftehim. Dik il-kontribuzzjoni hi inkluża fil-baġit taħt il-partita 05 06 01 tal-baġit tal-UE (msejħa “l-Ftehimiet Agrikoli Internazzjonali”). L-għan ta' din il-proposta hu li tinkiseb l-awtorizzazzjoni tal-Kunsill sabiex il-Kummissjoni tivvota, f'isem l-Unjoni, favur l-estensjoni tal-Ftehim sal-31 ta' Diċembru 2013 fi ħdan il-Kunsill Internazzjonali taz-Zokkor. 2011/0004 (NLE) Proposta għal DEĊIŻJONI TAL-KUNSILL li tistabbilixxi l-pożizzjoni li għandha tiġi adottata, f'isem l-Unjoni, fi ħdan il-Kunsill Internazzjonali taz-Zokkor fir-rigward tal-estensjoni tal-Ftehim Internazzjonali dwar iz-Zokkor tal-1992 IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 207 flimkien mal-Artikolu 218(9) tiegħu, Wara li kkunsidra l-proposti tal-Kummissjoni Ewropea, Billi: 1. Il-Ftehim Internazzjonali dwar iz-Zokkor tal-1992 ġie konkluż mill-Komunità permezz tad-Deċiżjoni tal-Kunsill 92/580/KEE[2] u daħal fis-seħħ fl-1 ta' Jannar 1993 għal perjodu ta' tliet snin sal-31 ta' Diċembru 1995. Minn dak iż-żmien dan ġie estiż b'mod regolari għal perjodi oħra ta' sentejn. L-aħħar darba li dak il-Ftehim ġie estiż kien f'Mejju 2009, permezz ta' deċiżjoni tal-Kunsill Internazzjonali taz-Zokkor, u huwa se jibqa' fis-seħħ sal-31 ta' Diċembru 2011. Huwa fl-interess tal-Unjoni li dan jerġa’ jiġi estiż. Il-Kummissjoni, li tirrappreżenta lill-Unjoni fil-Kunsill Internazzjonali taz-Zokkor, għandha għalhekk tiġi awtorizzata tivvota favur din l-estensjoni, ADOTTA DIN ID-DEĊIŻJONI: Artikolu uniku Il-pożizzjoni tal-Unjoni Ewropea fi ħdan il-Kunsill Internazzjonali taz-Zokkor għandha tkun li tivvota favur l-estensjoni tal-Ftehim Internazzjonali dwar iz-Zokkor tal-1992 għal perjodu ieħor ta' mhux aktar minn sentejn. Il-Kummissjoni b'dan hija awtorizzata tesprimi din il-pożizzjoni fi ħdan il-Kunsill Internazzjonali taz-Zokkor. Magħmul fi Brussell, Għall-Kunsill Il-President DIKJARAZZJONI FINANZJARJA LEĠIŻLATTIVA Qasam tal-politika: L-agrikoltura u l-iżvilupp rurali Attività: L-aspetti internazzjonali tal-qasam tal-politika agrikola u tal-iżvilupp rurali | TITOLU TAL-AZZJONI: ESTENSJONI TAL-FTEHIM INTERNAZZJONALI DWAR IZ-ZOKKOR TAL-1992 | 1. LINJA TAL-BAĠIT + INTESTATURA: L-intestatura nru 4 – L-UE bħala msieħba globali 05 06 01: Il-ftehimiet agrikoli internazzjonali 2. ĊIFRI GLOBALI 2.1. Allokazzjoni totali għall-azzjoni (il-Parti B): EUR 0.850 miljun 2.2. Perjodu ta' applikazzjoni: Mill-1 ta’ Jannar 2012 sal-31 ta’ Diċembru 2013 2.3. Stima globali multiannwali tan-nefqa (f’miljuni ta' EUR), suġġetta għall-approvazzjoni tal-Baġit għall-2012 u l-2013 mill-Awtorità tal-Baġit 2012 | 2013 | Total | Impenji | 0.419 | 0.431 | 0.850 | Ħlasijiet | 0.419 | 0.431 | 0.850 | 2.4. Kompatibbiltà mal-ipprogrammar finanzjarju u mal-perspettiva finanzjarja X Il-proposta hija kompatibbli mal-ipprogrammar finanzjarju eżistenti 2.5. Impatt finanzjarju fuq id-dħul X L-ebda implikazzjoni finanzjarja (l-azzjoni tinvolvi aspetti tekniċi dwar l-implimentazzjoni ta' miżura). 3. KARATTERISTIĊI TAL-BAĠIT Tip ta' nefqa: | Nefqa ġdida | Kontribuzzjoni tal-EFTA | Kontribuzzjoni tal-pajjiżi applikanti | Intestatura fil-Perspettiva Finanzjarja | Obbligatorja | Idifferenzjata | LE | LE | LE | 4 L-UE bħala msieħba globali | 4. BAŻI LEGALI L-Artikolu 207 flimkien mal-Artikolu 218(9) tat-Trattat (it-TFUE). 5. DESKRIZZJONI U RAĠUNIJIET 5.1. Ħtieġa ta’ intervent Komunitarju Minħabba l-importanza ekonomika tagħha, b'mod speċjali fis-settur agrikolu, l-UE għandha tkun irrappreżentata fi ftehimiet agrikoli internazzjonali, li huma mezz importanti kif jiġu segwiti l-iżviluppi globali u kif jitħarsu l-interessi tal-Unjoni fir-rigward tal-prodotti kkonċernati. Permezz tal-ħlas tal-kontribuzzjonijiet tas-sħubija tal-UE jistgħu jintlaħqu l-għanijiet tal-Ftehim Internazzjonali dwar iz-Zokkor. L-Organizzazzjoni Internazzjonali taz-Zokkor, li hi responsabbli għall-amministrazzjoni tal-Ftehim, tippromwovi l-għanijiet tal-Ftehim, bħalma huma l-kooperazzjoni internazzjonali, l-iskambju tat-tagħrif statistiku, il-previżjoni tax-xejriet tas-suq, eċċ. Għalhekk, hu fl-interess tal-UE li tkun parti mill-Ftehim. Il-kontribuzzjonijiet tas-sħubija huma deċiżi fuq bażi annwali u hemm l-obbligu li jitħallsu sakemm l-UE tibqa' membru tal-Ftehim. Jidher ċar li, li kieku l-UE kellha twettaq l-istess azzjonijiet li twettaq l-Organizzazzjoni Internazzjonali taz-Zokkor weħidha, l-ispiża totali ta’ dawn l-azzjonijiet kienet tkun ferm ogħla mis-somma tal-kontribuzzjonijiet tas-sħubija. 5.2. Azzjonijiet previsti u arranġamenti għall-intervent tal-baġit L-UE tħallas il-miżati tas-sħubija lill-Organizzazzjoni Internazzjonali taz-Zokkor fuq bażi annwali. Il-miżati għandhom jitħallsu sakemm l-UE tibqa' firmatarja tal-Ftehim. Il-Kummissjoni Ewropea tipparteċipa bis-sħiħ fl-attivitajiet tal-Organizzazzjoni Internazzjonali taz-Zokkor u tisfrutta bis-sħiħ il-benefiċċji tas-sħubija. 6. IMPATT FINANZJARJU 6.1. Impatt finanzjarju totali fuq il-Parti B Impenji (sat-tielet ċifra wara l-punt deċimali): EUR 0.850 miljun għall-perjodu ta' sentejn, jiġifieri EUR 0.0.419 għall-2012 u EUR 0.431 għall-2013. 6.2. Kalkolu Kull kontribuzzjoni hija stabbilita skont in-numru ta' voti attribwiti lill-membru kkonċernat u skont l-importanza tiegħu fis-suq internazzjonali. Minn total ta' 2000 vot, in-numru ta' voti allokati lill-UE hu ta' 565, u dan mistenni li jibqa' stabbli għall-perjodu tal-estensjoni tal-Ftehim. In-nefqa stmata għal kull vot għall-2012 hija ta’ EUR 674, li tirriżulta f’kontribuzzjoni tal-UE ta' EUR 0.381 miljun. Għall-2013, filwaqt li jitqies l-aġġustament tal-prezz għal kull vot (għal EUR 694), in-nefqa stmata hija ta’ EUR 0.392 miljun. Dawn l-ammonti żdiedu b’marġni tas-sikurezza ta’ 10% (ir-rati tal-kambju, it-tibdil mhux mistenni fl-organizzazzjoni, eċċ.). Għall-kalkoli ntużat stima ta’ rata tal-kambju ta’ EUR 1.25 = GBP 1. 7. L-IMPATT FUQ IN-NEFQA MARBUTA MAL-PERSUNAL U FUQ IN-NEFQA AMMINISTRATTIVA 7.1. Impatt fuq ir-riżorsi umani Tipi ta’ karigi | Persunal li għandu jingħata kariga ta' ġestjoni tal-azzjoni billi jintużaw ir-riżorsi eżistenti | Total | Deskrizzjoni tal-ħidmiet li ġejjin mill-azzjoni | Numru ta’ karigi permanenti | Numru ta' karigi temporanji | Uffiċjali permanenti jew persunal temporanju | A B C | 0.2 0.1 – | – – – | 0.2 0.1 – | Tħejjija għall-attendenza fil-laqgħat tal-Organizzazzjoni Internazzjonali taz-Zokkor u għas-segwitu tagħhom | Riżorsi umani oħrajn | – | – | – | Total | 0.3 | – | 0.3 | 7.2. Impatt finanzjarju globali tar-riżorsi umani Tip ta’ riżorsi umani | Ammont f’EUR | Metodu tal-kalkolu | Uffiċjali Persunal temporanju | 36 600 | 0.3 x 122 000 | Riżorsi umani oħrajn | Total | 36 600 | 8. SEGWITU U EVALWAZZJONI 8.1. Arranġamenti għas-segwitu L-attivitajiet tal-Organizzazzjoni Internazzjonali taz-Zokkor huma segwiti mill-qrib mill-membri tagħha u l-Kummissjoni tieħu sehem bis-sħiħ fil-laqgħat regolari tal-Organizzazzjoni Internazzjonali taz-Zokkor. Jiġi ppubblikat regolarment rapport tal-attivitajiet tal-Organizzazzjoni Internazzjonali taz-Zokkor. 9. MIŻURI KONTRA L-FRODI Il-pagamenti se jsiru biss direttament fil-kont bankarju tal-Organizzazzjoni Internazzjonali taz-Zokkor fuq talba bil-miktub, wara li jkun ġie vverifikat li t-talba taqbel mal-ammont miftiehem mill-Kunsill tal-Ftehim Internazzjonali dwar iz-Zokkor. [1] ĠU L 379, 23.12.1992, p. 15. [2] ĠU L 379, 23.12.1992, p. 15.